Държавен вестник, бр. 98, 2012 г., стр. 41

БРОЙ  98	
Д Ъ Р Ж А В Е Н  В Е С Т Н И К 	
СТР.  41  
(3) След модификация, конвертиране или 
рециклиране на игралния автомат е необхо­
димо да бъде поставена допълнителна табе­
ла с информация за годината и за лицето, 
извършило модификацията, конвертирането 
или рециклирането.
(4) Организаторът на хазартни игри е 
длъжен постоянно да следи за техническата 
изправност на игралните автомати, както и за 
това същите да не са източник на физически, 
електрически или механични опасности за 
здравето и живота на играчите. 
Чл. 5. (1) Системата за управление на иг­
ралните автомати, съдържаща програмните 
носители, задължително се монтира в защи­
тена част от кабинета (кутията), така че да 
позволява запечатване.
(2) Устройствата за текущ контрол (елек­
тронни и/или електромеханични броячи) 
трябва непрекъснато да съхраняват инфор­
мация за общо въведени и общо изплатени 
кредити, включително при внезапно из­
ключване на игралния автомат независимо 
от причината.
 (3) При включено захранване игралните 
автомати трябва да осигуряват звукова и/или 
светлинна сигнализация в следните случаи:
1. отваряне на врата на кабинета на иг­
ралния автомат;
2. спечелване на печалба, надхвърляща 
възможностите за директно изплащане от 
игралния автомат;
3. спечелване на премия джакпот.
Чл. 6. (1) Управителят на игралната зала 
при поискване от длъжностните лица на ДКХ 
с контролни функции следва да осигури достъп 
до данните за проведените игри на игралния 
автомат.
(2) Управителят на игралната зала задължи­
телно съхранява външни принадлежности към 
игралното оборудване (ключове и др.) и при 
извършване на проверка от длъжностни лица 
на ДКХ с контролни функции ги предоставя 
за осигуряване на достъп до устройствата за 
текущ контрол. 
Чл. 7. (1) Игралните автомати могат да се 
свързват помежду си за постигане на премия 
джакпот.
(2) Всяка джакпот система трябва да има 
трайно закрепена табела, съдържаща четлива 
оригинална маркировка за наименование, тип, 
версия, производствен номер и производител. 
В случаите, когато в софтуера на игрален 
автомат е инкорпориран софтуерен модул, 
извършващ отчисления на предвидения про­
цент за премия джакпот и в удостоверението 
за издаден лиценз на организатора този ав­
томат е вписан като изпълняващ функциите 
на мастерсървър за джакпот системата, то за 
оригинална маркировка се приема тази на 
автомата – мастерсървър.
(3) Джакпот системите могат да се полз­
ват от организатора след вписването им в 
удостоверението за издаден лиценз. Джакпот 
системите се инсталират и експлоатират в 
игралната зала или се деинсталират в срока 
по чл. 4, ал. 1.
(4) Размерът на отчисленията и условията за 
изплащане на джакпота се посочват в играл­
ните условия и правила, утвърдени от ДКХ на 
организатора по чл. 22, ал. 1, т. 11 ЗХ. В тях 
задължително се посочват и наименованията, 
типовете, версиите и производствените номера 
на игралните автомати, свързани помежду си 
в съответните джакпот системи.
(5) Като премия джакпот организаторът 
може да използва и предметни печалби по 
ред, описан в условията и правилата, ут­
върдени от ДКХ на организатора по чл. 22, 
ал. 1, т. 11 ЗХ.
Чл. 8. (1) Джакпотът не може да остава 
в полза на организатора освен в случаите 
на прекратяване на лиценза по чл. 35 ЗХ. 
Натрупаните отчисления за премия джакпот 
се вписват в месечния отчет за съответната 
джакпот система при деинсталирането є. На­
трупаните отчисления за премия джакпот на 
деинсталирана система се разпределят като 
парични печалби – посредством турнири, 
допълнителни (бонус) игри или по друг на­
чин, посочен в игралните условия и правила, 
утвърдени от ДКХ.
(2) При инсталиране или деинсталиране 
на джакпот система задължително се съставя 
протокол (сервизен), подписан от организа­
тора или длъжностните лица в игралната 
зала и лицето, извършило инсталирането/
деинсталирането. Протоколът се съхранява 
в игралната зала и задължително се пред­
ставя при поискване на длъжностните лица 
от ДКХ с контролни функции, извършващи 
проверка.
(3) Свързването на игралните автомати в 
джакпот система трябва да позволява извърш­
ването на проверка от контролните органи, 
както и достъп до устройството за формиране 
на джакпот с цел неговата идентификация. 
Чл. 9. (1) За осигуряване спазването на 
изискванията при организирането на хазарт­
ните игри с игрални автомати задължително 
условие е в игралната зала да присъстват 
следните длъжностни лица на организатора:
1. управител на игралната зала, който 
осъществява общия контрол и е отговорен за:
а) законосъобразното провеждане на иг­
рите;
б) правилното функциониране на игралното 
оборудване;
в) охраната, спазването на вътрешния ред 
в залата и действията на крупието;